33वीं बार 5 विकेट लिए, एंडरसन से ज्यादा; सबसे ज्यादा बोल्ड करने वाले भारतीय भी बने
Ravichandran Ashwin's Record-Breaking Performance in India vs. West Indies Test भारत-वेस्टइंडीज में पहले टेस्ट का पहला दिन टीम इंडिया के ऑफ स्पिन रविचंद्रन अश्विन के नाम रहा। उन्होंने टेस्ट करियर में 33वीं बार 5 विकेट लिए,
भारत-वेस्टइंडीज के बीच पहले टेस्ट का पहला दिन टीम इंडिया के ऑफ स्पिनर रविचंद्रन अश्विन के नाम रहा। उन्होंने टेस्ट करियर में 33वीं बार 5 विकेट लिए, जिसके चलते विंडीज टीम 150 रन पर ही ऑलआउट हो गई। पारी में सबसे ज्यादा 5 या उससे ज्यादा विकेट लेने गेंदबाजों में अश्विन ने जेम्स एंडरसन को पीछे छोड़ा।
अश्विन ने अपने इंटरनेशनल करियर में 700 विकेट पूरे किए। इसी के साथ वह सबसे ज्यादा बोल्ड आउट (96 बार) करने वाले भारतीय भी बने। उन्होंने अनिल कुंबले का रिकॉर्ड तोड़ा। मैच के पहले दिन ऐसे ही और भी कई रिकॉर्ड्स बने, जिन्हें आगे स्टोरी में हम जानेंगे...
अश्विन के 702 इंटरनेशनल विकेट, डेल स्टेन से आगे निकले
रविचंद्रन अश्विन ने पहली पारी में 5 विकेट लिए। उनके नाम 702 इंटरनेशनल विकेट हो गए। तीनों फॉर्मेट में सबसे ज्यादा विकेट लेने के मामले में अश्विन 16वें नंबर पर पहुंच गए। उन्होंने साउथ अफ्रीका के दिग्गज तेज गेंदबाज डेल स्टेन (699 विकेट) को पीछे छोड़ा। वे 700+ विकेट लेने वाले तीसरे भारतीय गेंदबाज बने। उनसे पहले अनिल कुंबले (956 विकेट) और हरभजन सिंह (711 विकेट) ही ऐसा कर सके हैं।
33वीं बार पारी में 5 विकेट लिए, एंडरसन को पीछे छोड़ा
अश्विन टेस्ट क्रिकेट में सबसे ज्यादा बार 5 विकेट लेने वाले गेंदबाजों में छठे छठे नंबर पर पहुंच गए। उनके 93 टेस्ट की 33 पारियों में 5 या उससे ज्यादा विकेट हैं। उन्होंने इंग्लैंड के तेद गेंदबाज जेम्स एंडरसन (32) को पीछे छोड़ा। सबसे ज्यादा बार पारी में 5+ विकेट लेने का रिकॉर्ड श्रीलंका के मुथैया मुरलीधरन के नाम है। उन्होंने 67 बार यह कारनामा किया है।
अश्विन पिता-पुत्र का विकेट लेने वाले पहले भारतीय
रविचंद्रन अश्विन टेस्ट में पिता-पुत्र का विकेट लेने वाले पहले भारतीय गेंदबाज बने। उन्होंने वेस्टइंडीज के ओपनर तेजनारायण चंद्रपॉल को बोल्ड किया। अश्विन ने 2011 में तेजनारायण के पिता शिवनारायण चंद्रपॉल का विकेट भी लिया था। उन्होंने साल 2011 में नई दिल्ली में खेले गए टेस्ट में शिवनारायण को LBW किया था।
सबसे ज्यादा बोल्ड करने वाले भारतीय बने अश्विन
रविचंद्रन अश्विन ने तेजनारायण चंद्रपॉल को बोल्ड कर पारी में अपना पहला विकेट लिए। इस विकेट से वह टेस्ट क्रिकेट में बोल्ड से सबसे ज्यादा विकेट लेने वाले भारतीय गेंदबाज बन गए। उनके 96 विकेट हो गए। उन्होंने लेग स्पिनर अनिल कुंबले के 94 बोल्ड करने का रिकॉर्ड तोड़ा।
टेस्ट क्रिकेट में सबसे ज्यादा बोल्ड करने का रिकॉर्ड श्रीलंका के मुथैया मुरलीधरन के नाम है। उन्होंने 133 मैच में 167 विकेट बोल्ड कर लिए हैं। ओवरऑल खिलाड़ियों में अश्विन 11वें नंबर पर हैं।
खबर में आगे बढ़ने से पहले हमारे इस पोल में अपनी राय देते चलिए...
अश्विन ने विंडीज के 65 विकेट चटकाए, बेदी का रिकॉर्ड तोड़ा
रविचंद्रन अश्विन ने वेस्टइंडीज के 65 बैटर्स के विकेट लिए। वेस्टइंडीज के खिलाफ टॉप विकेट टेकर लेने वाले भारतीय खिलाड़ियों में अश्विन चौथे नंबर पर आ गए। उन्होंने बिशन सिंह बेदी को पीछे छोड़ा। अश्विन ने भगवत चंद्रशेखर की बराबरी कर ली। अश्विन कैरेबियाई टीम के खिलाफ खेले 12 मैचों में 65 विकेट ले चुके हैं, जबकि बेदी के नाम 18 मैचों में 62 विकेट हैं। चंद्रशेखर ने भी 65 कैरेबियाई विकेट लिए हैं।
ईशान किशन भारत के लिए टेस्ट खेलने वाले 307वें खिलाड़ी बने 
भारत के यंग बल्लेबाज यशस्वी जायसवाल और ईशान किशन को वेस्टइंडीज के खिलाफ मैच से पहले डेब्यू कैप मिली। जायसवाल को कप्तान रोहित शर्मा ने डेब्यू कैप दी। वहीं, किशन को विराट कोहली ने डेब्यू कैप दी। जायसवाल भारत के लिए टेस्ट खेलने वाले 306 और किशन 307वें खिलाड़ी बने। इनसे पहले ऑस्ट्रेलिया के खिलाफ बॉर्डर-गावस्कर ट्रॉफी में सूर्यकुमार यादव को डेब्यू कैप मिली थी। वह भारत के लिए 305वें टेस्ट खिलाड़ी बने थे।
भारत-वेस्टइंडीज टेस्ट मैच की ये खबरें भी पढ़ें...
वेस्टइंडीज की पहली पारी 150 रन पर सिमटी
वेस्टइंडीज दौरे के पहले टेस्ट का पहला दिन भारतीय स्पिनर्स के नाम रहा। टीम इंडिया के गेंदबाजों ने वेस्टइंडीज को पहली पारी में 150 रनों पर ऑलआउट कर दिया। इनमें से 8 विकेट स्पिनर्स ने लिए, जबकि 2 विकेट तेज गेंदबाजों को मिले। पहले दिन का खेल खत्म होने तक भारत ने अपनी पहली पारी में बगैर नुकसान के 80 रन बना लिए हैं। पढ़ें पूरी खबर...
सिराज ने पकड़ा ब्लैकवुड का फ्लाइंग कैच... चोट लगी
वेस्टइंडीज के खिलाफ पहले टेस्ट का पहला दिन पूरी तरह भारतीय टीम के नाम रहा। डोमिनिका के विंडसर पार्क मैदान पर भारत के मोहम्मद सिराज का बेहतरीन फ्लाइंग कैच देखने को मिला। इसे पकड़ने में उन्हें चोट भी लगी। ओपनिंग बैटर यशस्वी जायसवाल और विकेटकीपर ईशान किशन ने डेब्यू किया। पढ़ें पहले दिन के टॉप मोमेंट्स...